- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Strâns cu uşa de regimul Putin, patronul aplicaţiei Telegram a anunţat că a blocat mii de utilizatori
Cei sancţionaţi sunt acuzaţi că au incitat la terorism.
Strâns cu uşa de regimul Putin, patronul aplicaţiei Telegram a anunţat că a blocat mii de utilizatori
Aplicaţia de mesagerie Telegram a blocat definitiv mii de utilizatori care au încercat să trimită mesaje care incită la organizarea de atacuri teroriste, iar de săptămâna viitoare toţi utilizatorii din Rusia, Ucraina şi Belarus vor putea limita cercul celor cărora le poate trimite mesaje private.
Fondatorul Telegram, Pavel Durov, a dat vestea. "În urmă cu patru zile, utilizatorii Telegram vorbitori de limbă rusă au început să se plângă de mesajele străinilor care îi incitau să comită acte teroriste. În decurs de o oră de la primirea unor astfel de plângeri, am aplicat un set de măsuri tehnice şi organizatorice pentru a preveni aceste activităţi", a scris Durov pe site-ul său.
"Ca urmare, zeci de mii de încercări de a trimite astfel de mesaje au fost blocate, iar mii de utilizatori care au contribuit la răspândirea lor au conturile Telegram blocate pe viaţă", a spus el.
Săptămâna viitoare, utilizatorii din Rusia, Ucraina şi Belarus vor primi funcţii noi pentru a se proteja de aceste tipuri de mesaje. "De asemenea, introducem o soluţie bazată pe inteligenţă artificială pentru a permite filtrarea şi mai eficientă a mesajelor nedorite. Telegram nu este un loc pentru mesaje spam şi apeluri la violenţă", a concluzionat Durov.
Anterior, autoritatea rusă de reglementare a telecomunicaţiilor, Roskomnadzor, a cerut proprietarilor de mesageri şi reţele sociale, în special Telegram, "să acorde o atenţie deosebită siguranţei utilizatorilor lor şi să ia măsuri suplimentare care să permită utilizatorilor să se protejeze de primirea provocărilor".
Totodată, Durov a primit critici şi din partea lui Peskov, care a acuzat că Telegram că este o platformă pentru terorişti, după atacul de la Moscova.
Urmărește Mediafax pe Instagram ca să vezi imagini spectaculoase și povești din toată lumea!
PROSPORT.RO
CANCAN.RO
GANDUL.RO